text: रणबीर कपूर और आलिया भट्ट के रिलेशन की की खबरें पिछले काफी समय से चर्चा में बनी हुई हैं. बॉलीवुड के ये दोनों बेमिसाल एक्टर्स पहली बार फिल्म ब्रह्मास्त्र में नज़र आने वाले हैं. लेकिन इनके फिल्म से ज्यादा बातें पर्सनल लाइफ की हो रही हैं. दोनों के रियल लाइफ रोमांस की खबर ने जोर तब पकड़ा जब दोनों सोनम कपूर के रिसेप्शन में साथ में पहुंचे. हालांकि दोनों ने इस मामले पहले तो चुप्पी साधे रखी थी लेकिन कुछ दिन पहले आलिया भट्ट ने एक न्यूज़ चैनल के साथ अपने इंटरव्यू में इशारों-इशारों में कह दिया था कि वो रणबीर के साथ रिलेशनशिप में हैं जिसके बाद रणबीर ने भी GQ के साथ इंटरव्यू में आलिया के साथ रिश्ते के बारे में कबूल किया.